Incertitudine, în loc de răspunsuri. Politicienii "te amețesc“ cu declarațiile despre criza Covid-19.
Politicienii s-au contrazis pe perioada crizei, în loc să îţi dea răspunsuri. Ai avut trei zile, în perioada de tranziţie de la starea de urgenţă, la starea de alertă, când nu ai ştiut cum să procedezi când ieşi din casă. Guvernul spune că s-au înmulţit cazurile, PSD şi ALDE îl acuză că măsluieşte datele.
Politicienii ar trebui să fie cei care sunt acolo să îţi răspundă la toate nelămuririle, în perioadele grele, nu-i aşa? Pentru de asta se presupune că i-ai ales…Ce au făcut ai tăi în criza COVID-19? S-au contrazis până te-au încurcat şi mai tare. Ba trebuie să porţi mască, ba nu mai ai nevoie de ea. PNL strigă de la Guvern că se înmulţesc cazurile, PSD, ALDE îţi spun că măsluiesc datele.Social-democraţii cer deschiderea spitalelor, Guvernul zice că sunt destule. Ai avut trei zile, în perioada de tranziţie de la starea de urgenţă la cea de alertă, în care nu ştiai la ce să te aştepţi când ieşi din casă. Acum te întrebi dacă era necesară prelungirea stării de alertă. Nimic nu e clar, dar politicienii tăi sunt într-o continuă analiză şi un continuu joc de-a leapşa.Ia uite, mai sunt şi unii cu idei trăsnite care găsesc rezolvări SF.